איסאק אוקורונקבו

איסאק אוקורונקבו (באנגלית: Isaac Okoronkwo; נולד ב-1 במאי 1978 באבה שבניגריה) הוא כדורגלן עבר ניגרי ששיחק בעמדת הבלם. בדרך כלל שיחק במרכז ההגנה, אך היה יכול לשחק גם משמאל וגם מימין, וגם בעמדת הקשר האחורי.

קריירת מועדונים
אוקורונקבו התחיל את הקריירה שלו בפ.צ. לאגוס לפני מעברו למועדון הטופ הניגרי יוליוס ברגר. במולדת שיחק גם באנימבה ואיווניאנוו נאציונלה. המועדון הראשון שלו מחוץ לניגריה היה א-ריאן הקטרי, שם הוא שיחק עונה אחת ואז חזר לאיווניאנוו נאציונלה מכיוון שא-ריאן לא יכל להרשות לעצמו להחזיק אותו. מאוחר יותר איסאק שיחק 2 עונות בשריף טירספול. בקיץ 2001 חתם בשחטאר דונצק. בשחטאר הוא זכה באליפות המדינה, פעמיים קבוצתו הייתה סגנית הטורניר ופעם זכתה בגביע הלאומי. אוקורונקבו שיחק גם בליגה האירופאית ובליגת האלופות. אחרי שחוזו עם שחטאר פג, מועדונים מגרמניה כמו שאלקה 04 ובורוסיה מנשנגלדבך ניסו להחתימו, אך בסופו של דבר הוא עבר לוולברהמפטון האנגלי שלפני זה העפיל לפרמייר ליג. אוקורונקבו השתתף באנגליה רק ב-7 משחקים, קבוצתו ירדה שוב ליגה והוא החליט לעזוב. אחרי זמן מה בלי מועדון, איסאק חתם חוזה עם אלניה ולדיקווקז, שם שיחק עונה אחת שבסופה המועדון עזב את ליגת העל. בדצמבר 2005 עבר למועדון הכדורגל מוסקבה, שם שיחק 4 עונות. אוקורונקבו נבחר במועדון לשחקן המצטיין של עונת 2006 יחד עם הקטור בראקמונטה. במרץ 2010 חתם לשנה ברוסטוב. אחרי עונה מוצלחת שלו בקבוצה הוא האריך את החוזה לעוד שנתיים וחצי.

נבחרת לאומית
שיחק בנבחרת הצעירה של ניגריה, השתתף באולימפיאדה 2000 שם הגיע עד לרבע הגמר. לראשונה הופיע במדי הנבחרת הבוגרת ב-13 בינואר 2001 במשחק מול נבחרת זמביה. שיחק בגביע אפריקה לאומות 2002 ו2004, בשניהם נבחרתו סיימה שלישית. במונדיאל 2002 שיחק בכל שלושת המשחקים של הנבחרת בשלב הבתים, שאותו לא הצליחה לעבור.

תארים
קבוצתיים
 מקום שני בליגת העל המולדובית - 1999/00 (שריף טירספול)
 אליפות אוקראינה - 2001/02 (שחטאר דונצק)
 מקום שני בליגת העל המולדובית - 2001/03, 2002/03 (שחטאר דונצק)
 הגביע האוקראיני - 2000/01, 2001/02 (שחטאר דונצק)
 גמר הגביע האוקראיני - 2002/03 (שחטאר דונצק)
 גמר הגביע הרוסי - 2006/07 (מועדון הכדורגל מוסקבה)
 מקום שלישי בגביע אפריקה לאומות - 2002, 2004 (נבחרת ניגריה)

קישורים חיצוניים

 סטטיסטיקות ופרופיל באתר התאחדות הכדורגל הרוסית
 דף השחקן באתר הרשמי של פ.צ. רוסטוב

כדורגלנים ניגרים
בלמי כדורגל ניגרים
אבה: כדורגלנים
כדורגלני א-ריאן
כדורגלני שריף טירספול
כדורגלני שחטאר דונצק
כדורגלני וולברהמפטון וונדררס
כדורגלני אלניה ולדיקווקז
כדורגלני מועדון הכדורגל מוסקבה
כדורגלני רוסטוב
כדורגלני נבחרת ניגריה
כדורגלני אנימבה
כדורגלני יוליוס ברגר
כדורגלנים באולימפיאדת סידני (2000)
כדורגלני גביע אפריקה לאומות 2002
כדורגלני מונדיאל 2002
כדורגלני גביע אפריקה לאומות 2004
ניגרים שנולדו ב-1978